Zelenskiy: "Post keñestik elder bizge qarasın!"
Abay.tv 6674 41 pikir 22 Säuir, 2019 sağat 09:08
Petr Poroşenko Ukraina prezidenti saylauınıñ ekinşi turındağı qarsılası Vladimir Zelenskiydi jeñisimen qwttıqtadı. Bwl turalı wlttıq ekzitpol nätijeleri jariyalanğan baspasöz konferenciyasında belgili boldı. Saylau nätijesi boyınşa, Zelenskiy 73 payız, al Poroşenko – 25 payız dauısqa ie bolğan.
Zelenskiydiñ jeñiske jetkenin ekzitpol ğana emes, Ukrainanıñ resmi ortalıq saylau komissiyası da rastap otır. Ortalıq saylau komissiyası prezidenttik saylaudıñ ekinşi turındağı elektrondı hattamalardıñ 52,03 payızın öñdep bolğanın, qazirşe köş basında Zelenskiydiñ twrğanın mälimdedi.
Biz resmi mälimetterge kezek bereyik. Qazir Vladimir Zelenskiy köş bastap twr, oğan twrğındardıñ 73,04% dauıs bergen. Al Petr Poroşenkonı saylauşılardıñ 24,61% jaqtağan. Jaramsız bolıp qalğan byullettender sanı 2,33 payızdı qwrağan.
Ekzitpol qorıtındıları jariyalanğan uaqıtta öz ştabında mälimdeme jasağan Zelenskiy otbası men jaqtastarına alğıs ayttı. Ol postkeñestik elderdi Ukrainadan ülgi aluğa şaqırdı.
Zelenskiy: "Men äli resmi prezident emespin. Äytse de Ukrainanıñ azamatı retinde mınanı aytqım keledi. Bwrınğı Keñestik elder, bizge qarañdar! Bäri de mümkin (qazir är el öz tañdauın jasay aladı)!" dedi.
Bwnıñ aldında jaqtastarınıñ közinşe söylegen Poroşenko ekzitpol nätijelerine senetinin aytıp, qarsılasın qwttıqtauğa dayın ekenin mälimdegen. Ukraina prezidenti saylaulardıñ ädil äri taza ötkenin moyındadı.
Wlttıq ekzitpol qorıtındısı boyınşa, şoumen Vladimir Zelenskiydi Ukrainanıñ bastı iri aymaqtarında, sonıñ işinde batıs aymaqtarı da qoldadı. Ol tuğan Dnepropetrovsk oblısında saylauşılardıñ 90 payızı soğan dauıs berdi. Poroşenko Ukrainanıñ batısındağı eki oblısta ğana alda keledi, qalğan barlıq oblıstarda Zelenskiy jeñiske jetken. Saylau anneksiyalanğan Qırım men Reseydiñ qoldauına ie jikşilder baqılauındağı Donbass audandarında ötkizilmedi.
Poroşenko sayasattan ketpeytinin, eldiñ europalıq tarapta qala beruin jaqtaytındığın mälimdedi. Poroşenkonıñ aytuınşa, ol Zelenskiyge jaña qızmettegi alğaşqı qadamdarın jasauğa kömektesuge dayın.
Vladimir Zelenskiy Reseyden ukrainalıq sayasi twtqındardıñ barlığın qaytaruğa äzir ekenin mälimdegen. Reseymen qanday baylanıs ornatatını turalı swraqqa Zelenskiy "normand formatındağı" kelissözderdi jalğastıratının ayttı. Zelenskiydiñ aytuınşa, bastı maqsat – Donbastağı soğıstı doğaru.
AQŞ-tıñ Kievtegi elşiligi Zelenskiydi jeñisimen qwttıqtadı. Zelenskiydi Eurokeñes basşısı Donal'd Tusk jäne NATO bas hatşısı Yens Stoltenberg te qwttıqtadı.​ Ukraina prezidentiniñ inauguraciyası 3 mausımda ötedi.
Vladimir Zelenskiy 1978 jılı tuğan, 41 jasta. Köpşilikke "95-y kvartal" komandasınıñ akter-komigi äri şoumen retinde tanımal. Birqatar komediyalıq fil'mderge tüsken.